b"\n_START_ARTICLE_\nLlibre d'Apolonio\n_START_SECTION_\nArgument\n_START_PARAGRAPH_\nApoloni viatja a Tir per aconseguir casar-se amb la seva princesa per\xc3\xb2 \xc3\xa9s rebutjat pel rei. De viatge de tornada, naufraga i es casa amb una altra princesa. Quan retornen a casa, ella sembla morir de part i el seu cos \xc3\xa9s llen\xc3\xa7at al mar, per\xc3\xb2 la dona sobreviu i ingressa en un convent. Apoloni deixa el nad\xc3\xb3 en un convent i continua fent de rei. La petita \xc3\xa9s venuda a un prost\xc3\xadbul per\xc3\xb2 gr\xc3\xa0cies al seu encant aconsegueix que respectin la seva virginitat i sobreviu cantant poesia. En una sessi\xc3\xb3 apareix un noble que s'enamora d'ella i demanen perm\xc3\xads a Apoloni per casar-se, qui aleshores descobreix la veritat sobre la seva filla, a qui creia morta, i sobre la seva esposa.  Finalment la fam\xc3\xadlia es reuneix feli\xc3\xa7.\n_START_SECTION_\nAn\xc3\xa0lisi\n_START_PARAGRAPH_\nApoloni apareix com un heroi exemplar, importa m\xc3\xa9s transmetre la moral correcta de l'esgl\xc3\xa9sia que la versemblan\xc3\xa7a del relat, per aix\xc3\xb2 s'inclouen gestes exagerades i reflexions que tallen la narraci\xc3\xb3. Es barregen les aventures i amors propis de la futura novel\xc2\xb7la bizantina amb episodis hist\xc3\xb2rics i jocs d'identitats i sempre apareix D\xc3\xa9u com salvador, premiant la bona conducta d'Apoloni i la seva fam\xc3\xadlia. L'anagn\xc3\xb2risi i retrobament final parteix del model de la trag\xc3\xa8dia grega i els episodis intercalats sobre les aventures del rei a diverses corts prenen elements de les can\xc3\xa7ons de gesta."